Savatie Baștovoi

Ștefan Baștovoi (n. 4 august 1976, Chișinău), cunoscut mai mult ca Savatie Baștovoi, este un eseist, poet, romancier, teolog și scriitor român din Republica Moldova. A fost și moderator al unei emisiuni televizate.

Biografie 
Ieromonahul Savatie, pe numele său de mirean Ștefan Baștovoi, (nume de martir, care nu i-a plăcut) s-a născut pe 4 august 1976 în Chișinău. Tatăl său, Valentin, a fost profesor de logică la Universitatea „Ion Creangă”, adept al ateismului științific; iar mama – Claudia, absolventă a Institutului de Arte, secția regie. Până la călugărie a fost ancorat în concepțiile tatălui său.

A absolvit Liceul de Artă „Octav Băncilă” din Iași. Când era în clasa a XII-a, a fost internat la Spitalul Socola, unde a scris ciclul Un diazepam pentru Dumnezeu, care l-a consacrat ca poet.
Ulterior, a obținut premiile revistelor Convorbiri literare, Timpul, Dacia literară. Începând cu 1993, a publicat poezie, povestiri, fragmente de roman, eseuri și articole în cele mai importante reviste literare din România și Basarabia. Între anii 1996-1998 a fost student la Facultatea de Filozofie a Universității de Vest din Timișoara, pe care a abandonat-o. 
În 1999 a fost tuns în monahism, primind numele de Savatie. La 28 octombrie 2000 a fost hirotonit ierodiacon, iar pe 4 august 2002 ieromonah. Astăzi viețuiește la Mănăstirea «Noul Neamț», Patriarhia Rusă, din satul Chițcani, situat între Tiraspol și Tighina, în Transnistria (teritoriul din cadrul Republicii Moldova controlat de separatiști). A condus revista de spiritualitate ortodoxă Ekklesia și a predat iconografia la Seminarul Teologic din Chișinău, cu sediul în Mănăstirea Noul Neamț, închinată Moscovei. Este fondatorul editurii Cathisma din București. A fost și moderator al unei emisiuni televizate. De câțiva ani și-a deschis un atelier unde coase genți.

Opera literară 
 Elefantul promis, poeme (1996), distins cu Premiul de debut al Uniunii Scriitorilor din Moldova, Premiul Salonului național de carte de la Iași, Premiul Salonului national de carte de la Chișinău, Premiul Fundației Soros
 Cartea războiului, poeme (1997)
 Peștele pescar (o poveste), poeme (1998)
 Casa timpului poeme (1999) 
 Idol sau icoană? (2000)
 Între Freud și Hristos (2001; ed. II 2002; ed. III 2005; ed IV 2006; ed V 2010. Tradus în macedoniană)
 În căutarea aproapelui pierdut (2002)
 Curaj și libertate în Ortodoxie (2002)
 Dragostea care ne smintește (2003)
 Ortodoxia pentru postmoderniști (2001; ed. II adăugită, 2009)
 Nebunul, roman (2006, tradus în rusă) 
 A iubi înseamnă a ierta (2006)
 Pietrele vorbesc - mic tratat despre predică (2008; ed. II 2011)
 Iepurii nu mor, roman (2002; editura a II-a, 2007, tradus în franceză Editura Jaqueline Chambon, grup Actes Sud)
 Audiență la un demon mut (2009)
 Diavolul este politic corect (2010)
 Cronici incomode (2011)
 Fuga spre cîmpul cu ciori - amintiri dintr-o copilărie ateistă (2012)

Afilieri 
 Membru al Uniunii Scriitorilor din Moldova din 1996
 Membru al Uniunii Jurnaliștilor din Moldova din 2006

Referințe critice 
 Mihai Cimpoi, O istorie deschisă a literaturii române din Basarabia, Ed. Porto-Franco, 1997; 
 Mircea Cărtărescu, Postmodernismul românesc, Ed. Humanitas, 1999
 Marius_Mihet, Literatura basarabeană. Tainele rațiunii  în „România literară”, nr. 28/2012
 Marius_Mihet, Despre complicitate si alti demoni , în „România literară, nr. 41/2016
 Emilian Galaicu-Păun, Cartea despre femei, RFI, martie 2016

Note

Legături externe 
 IEROMONAH SAVATIE BAȘTOVOI@trei.ro
 Blogul personal al Ieromonahului Savatie

Interviuri
 Savatie Baștovoi. Fiul ateistului - VIP Magazin 
 Interviu cu Parintele Savatie Bastovoi, 24 iulie 2012, Stelian Gomboș, CrestinOrtodox.ro
 Parintele Savatie Bastovoi - Postmodernism in rasa calugareasca, 25 iulie 2012, Claudiu Tarziu, Revista Rost
 Despre cinstirea cuvenita episcopilor, 26 iulie 2012, CrestinOrtodox.ro

Nașteri în 1976
Nașteri pe 4 august
Călugări români
Eseiști români
Membri ai Uniunii Scriitorilor din Republica Moldova
Oameni din Chișinău
Poeți români contemporani
Scriitori români în viață
Români basarabeni
Teologi români
Moldoveni în viață
Scriitori creștini ortodocși